Elgesem-steinen
Store norske leksikon,Historie,Arkeologi,Nordisk arkeologi
Elgesem-steinen er en runestein funnet i en gravhaug ved Elgesem gård nordvest for Sandefjord. Steinen oppbevares nå i Vikingskiphuset på Bygdøy.
Steinen er av granitt, 1,72 meter × 0,90 meter × 0,18 meter, med en av våre eldste innskrifter på tre runer i venstrevendt skrift som leses ovenfra og ned: alu. Dette lille, sterkt omdiskuterte ordet, som, dels alene, dels sammen med andre ord, er funnet ristet i eldre runer på 23 brakteater, gravsteiner og andre gjenstander, ble først oppfattet som et trylleord. Det oppfattes nå mest som identisk med norrønt ǫl, «øl» i rituell bruk, for eksempel gravøl og barsel (av «barns-øl»). Les mer i Store norske leksikon runestein runer gravfelt